নিজস্ব প্রতিবেদন:   বাগরি মার্কেটে আগুন লাগার  কারণে  শহরে  যান চলাচলেও প্রভাব পড়েছে।  হাওড়া যাওয়ার একাধিক রাস্তা বন্ধ করে দেওয়া হয়েছে।  জেনে নিন কোন কোন রাস্তা বন্ধ... বাগরি   মার্কেটের  ভয়াবহ অগ্নিকাণ্ডের জের।  বিল্ডিংয়ের দক্ষিণ পশ্চিম দিকে আড়াআড়ি-লম্বালম্বি ফাটল।  বিল্ডিংয়ের ওই অংশ ভেঙে পড়ার আশঙ্কা।  ঠিক এই ভয়টাই পাচ্ছিলেন দমকলকর্মীরা। বিল্ডিংয়ের একাংশ ভেঙে পড়লে, বিপদ আরও বাড়বে। সেক্ষেত্রে আগুন নেভানোর  কাজে আরও  সমস্যা হবে বলে জানাচ্ছেন দমকলকর্মীরা। আতঙ্কে গোটা এলাকা।  তিন তলার আগুন কিছুতেই নিয়ন্ত্রণে আনা সম্ভব হচ্ছে না। কয়েক ঘণ্টা ধরে জ্বলছে তিন তলার আগুন।   তিন তলার সব জায়গাতে জল পৌঁছছে না। দমকল  কর্মীরা বলছেন, আগুন লাগার পর দেওয়ার যে অংশে আড়াআড়ি ও লম্বালম্বিভাবে ফাটল তৈরি হয়, তা ভেঙে পড়ার আশঙ্কা সবচেয়ে বেশি।   শনিবার রাত আড়াইটে নাগাদ আগুন লাগে বাগরি মার্কেটে।  এখনও আগুন আয়ত্তে আনা যায়নি। তিন তলা থেকে আগুন ছড়িয়ে পড়েছে ছ’তলায়। আগুন নিয়ন্ত্রণে আনতে গিয়ে অসুস্থ হয়ে পড়েছেন ১ দমকলকর্মী। কালো ধোঁয়ায় ঢেকে গিয়েছে এলাকা।